CELEX: C2005/082/40
Language: fi
Date: 2005-04-02 00:00:00
Title: Asia C-61/05: Euroopan yhteisöjen komission 10.2.2005 Portugalin tasavaltaa vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/19
            
         Euroopan yhteisöjen komission 10.2.2005 Portugalin tasavaltaa vastaan nostama kanne
   (Asia C-61/05)
   (2005/C 82/40)
   Oikeudenkäyntikieli: portugali
   Euroopan yhteisöjen komissio on nostanut 10.2.2005 Euroopan yhteisöjen tuomioistuimessa kanteen Portugalin tasavaltaa vastaan. Kantajan asiamiehinä ovat Pedro Andrade ja Wouter Wils, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Portugalin tasavalta ei ole noudattanut direktiivin 92/100/ETY (1) ja erityisesti sen 2 artiklan 1 kohdan mukaisia velvoitteitaan, kun se on myöntänyt videoteosten tuottajille vuokrausoikeuden,
            
         
               —
            
            
               toteaa, että Portugalin tasavalta ei ole noudattanut direktiivin 92/100/ETY ja erityisesti sen 4 artiklan, luettuna yhdessä 2 artiklan 5 ja 7 kohdan kanssa, mukaisia velvoitteitaan, kun se on luonut Portugalin lainsäädännössä sekaannuksen sen suhteen, kenen on maksettava taiteilijoille korvaus vuokrausoikeuden luovuttamisesta,
            
         
               —
            
            
               velvoittaa Portugalin tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Portugalin tasavalta rikkoo direktiiviä 92/100, kun se on pannut direktiivin 2 artiklan 1 kohdan täytäntöön virheellisesti, kun se ei myöntänyt elokuvan ensimmäisten versioiden tuottajalle vuokrausoikeutta yksinoikeudella.
   Tämän lisäksi termin ”tuottaja” käyttäminen Portugalin lainsäädännössä aiheuttaa sekaannusta sen suhteen, kenen on maksettava taiteilijoille korvaus, johon niillä on oikeus, mikä merkitsee direktiivin ja erityisesti sen 2 artiklan 5 ja 7 kohdan ja 4 artiklan virheellistä täytäntöönpanoa.
   
      (1)  EYVL L 346, s. 61.